ddrg/super_eurlex huggingface dataset:
ET Euroopa Liidu Teataja C 166/17

(Tõlge)

Ameerika Ühendriikide rahandusministeeriumi kiri SWIFTi ja terroristide rahastamise jälgimisprogrammi kohta

(2007/C 166/08)

28. juuni 2007

Peer Steinbrück

Saksamaa Liitvabariigi

rahandusminister

Franco Frattini

Euroopa Komisjoni asepresident

Lugupeetud minister Steinbrück ja asepresident Frattini:

Ameerika Ühendriikide rahandusministeeriumil on heameel edastada Euroopa Liidu Nõukogu eesistujariigile ja Euroopa Komisjonile tähelepanekud, milles kirjeldatakse rahandusministeeriumis loodud terroristide rahastamise jälgimisprogrammi (TFTP) raames andmete töötlemisel, kasutamisel ja levitamisel kehtivaid rangeid kontrolle ja tagatisi.

TFTP sisaldab mitmeid kattuvaid valitsuse ja sõltumatuid kontrolle tagamaks, et oma loomult limiteeritud andmeid kasutatakse rangelt üksnes terrorismivastastel eesmärkidel, et andmeid säilitatakse üksnes nii kaua, kui on see terrorismivastastel eesmärkidel vajalik ning et kõiki andmeid hoitakse turvalises keskkonnas ja neid käsitletakse nõuetekohaselt.

Märgina meie pühendumisest ja partnerlusest ülemaailmse terrorismi ja selle rahastamise vastu võitlemisel, oleme me tähelepanekutes ette näinud täiendava TFTP alase teabe vahetamise pädeva isikuga Euroopas, kes nimetatakse ametisse USA rahandusministeeriumiga konsulteerides. Sellise isiku ülesandeks saab olema kinnitada, et programmi rakendatakse kooskõlas tähelepanekutega, et tagada EList pärit andmete kaitse. Selliste järelevalvekohustuste täitmise täiendavates praktilistes üksikasjades lepitakse kokku.

Rahandusministeerium püüab avaldada käesolevad tähelepanekud föderaalregistris ning on nõus nende avaldamisega Euroopa Liidu Teatajas.
ET Euroopa Liidu Teataja C 166/26

(Tõlge)

Euroopa liidu vastuskiri Ameerika Ühendriikide rahandusministeeriumile — SWIFT/Terroristide rahastamise jälgimisprogramm

(2007/C 166/10)

Euroopa Liit teatab, et on saanud kätte Teie 28. juuni kirja, mis sisaldab tähelepanekuid Ameerika Ühendriikides terroristide rahastamise jälgimisprogrammi raames SWIFTilt välja nõutud isikuandmete töötlemise ja kaitse kohta.

Me tervitame neid ühepoolseid tähelepanekuid ning võimalust, mille Teie ministeerium on andnud Euroopa Liidule, kajastades tähelepanekutes nõuetekohaselt tema seisukohti ja murettekitavaid küsimusi.

Kui Swift ja selle teenuseid kasutavad finantsinstitutsioonid on lõpule viinud vajalikud korraldused EÜ õiguse järgimiseks, eelkõige teavitades isikuandmete ärieesmärkidel Ameerika Ühendriikidesse edastamisest, ning SWIFTi puhul (millele USA rahandusministeeriumil on seaduslik juurdepääs) „Safe Harbour” põhimõtete järgimiseks, siis järgivad Swift ja kõnealused finantsinstitutsioonid neile Euroopa andmekaitseseadusega kehtestatud vastavataid õiguslikke kohustusi.

Tähelepanekutes nähakse ette pärast USA rahandusministeeriumiga konsulteerimist ametisse nimetatud pädeva Euroopa isiku poolt järelevalve sooritamine. Me alustame nüüd sobivate kandidaatide kindlaksmääramist, et järelevalvega saaks alustada 2008. aasta esimesel poolaastal. Komisjon võtab ühendust teie personaliga, et leppida kokku järelevalve praktilistes aspektides.

Täname Teid antud küsimuses tehtud koostöö eest, mis väljendab meie tugevat ja jagatud pühendumist kodanikuõiguste tagamisele, terrorismivastasele võitlusele ja rahvusvahelise finantssüsteemi tõrgeteta toimimisele.
39.

Suurimaid keskkonnaeesmärke, sealhulgas võitlus kliimamuutusega ja süsinikdioksiidiheidete vähendamine energia tarbimisel, ning samal ajal energiavarustuskindluse tagamine, saab kõige tulemuslikumalt lahendada ülemaailmses koostöös. Diskussioonid ja teemakohased külastused on lähendanud eesmärke ja aidanud paremini mõista koostöö süvendamisest saadavat kasu. Osalised on ühel meelel küsimuses, et keskkonnaprobleemide laadi mõistmiseks ja neile riigi oludest lähtuva lahenduse leidmiseks tuleb teha hoolikas analüüs, ning on seisukohal, et varajast seisukohtade vahetust tuleb pidada tähtsaks ja seda tuleb igati toetada.
ET Euroopa Liidu Teataja L 149/80

Vastavalt Euroopa Ühenduse ja Taani Kuningriigi vahelise kohtualluvust ning kohtuotsuste tunnustamist ja täitmist tsiviil- ja kaubandusasjades käsitleva 19. oktoobri 2005. aasta lepingu (1) (sõlmitud nõukogu otsusega 2006/325/EÜ, (2) edaspidi „leping”) artikli 3 lõikele 2 teavitab Taani nõukogu 22. detsembri 2000. aasta määruse (EÜ) nr 44/2001 (kohtualluvuse ja kohtuotsuste täitmise kohta tsiviil- ja kaubandusasjades) (3) muudatuste vastuvõtmisel komisjoni sellest, kas ta kavatseb rakendada niisuguste muudatuste sisu või mitte.

Nõukogu määrus (EÜ) nr 4/2009 (4) kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes võeti vastu 18. detsembril 2008. Määruse (EÜ) nr 4/2009 artiklis 68 on sätestatud, et kui artikli 75 lõikes 2 sätestatud üleminekusätetest ei tulene teisiti, muudetakse määrusega (EÜ) nr 4/2009 määrust (EÜ) nr 44/2001, asendades viimase määruse ülalpidamiskohustuste suhtes kohaldatavad sätted.

Kooskõlas lepingu artikli 3 lõikega 2 teavitas Taani 14. jaanuari 2009. aasta kirjaga komisjoni oma otsusest rakendada määrust (EÜ) nr 4/2009 ulatuses, milles sellega muudetakse määrust (EÜ) nr 44/2001. See tähendab, et ühenduse ja Taani suhete suhtes kohaldatakse määrust (EÜ) nr 4/2009 kohtualluvuse, kohaldatava õiguse, kohtuotsuste tunnustamise ja täitmise ning koostöö kohta ülalpidamiskohustuste küsimustes, välja arvatud peatükke III ja VII. Määruse (EÜ) nr 4/2009 artiklit 2 ja IX peatükki kohaldatakse siiski vaid ulatuses, milles need on seotud kohtualluvuse, kohaldatava õiguse, kohtuotsuste tunnustamise ja täitmise ning õiguskaitse kättesaadavusega.

Lepingu artikli 3 lõikest 6 tulenevalt luuakse Taani teatisega Taani ja ühenduse vahel vastastikused kohustused. Määruse (EÜ) nr 4/2009 puhul on tegemist lepingu muudatusega ulatuses, milles sellega muudetakse määrust (EÜ) nr 44/2001, ja seda peetakse nimetatud lepingu osaks.

Pidades silmas lepingu artikli 3 lõikeid 3 ja 4, saab määruse (EÜ) nr 4/2009 eespool nimetatud sätteid kohaldada Taanis halduskorras Taani 20. detsembri 2006. aasta seaduse nr 1563 (Brüsseli I määruse kohta) artikli 9 alusel ja seetõttu ei ole vaja Folketingeti heakskiitu. Vajalikud haldusmeetmed jõustusid koos määruse (EÜ) nr 4/2009 jõustumisega 30. jaanuaril 2009.

(1) ELT L 299, 16.11.2005, lk 62.

(2) ELT L 120, 5.5.2006, lk 22.

(3) EÜT L 12, 16.1.2001, lk 1.

(4) ELT L 7, 10.1.2009, lk 1.
ET Euroopa Liidu Teataja L 350/58

Teave jõustumise kuupäeva kohta: ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vahelise partnerlus- ja koostöölepingu protokoll, et võtta arvesse Bulgaaria Vabariigi ja Rumeenia ühinemist Euroopa Liiduga

Ühelt poolt Euroopa ühenduste ja nende liikmesriikide ning teiselt poolt Tadžikistani Vabariigi vaheline partnerlus- ja koostöölepingu protokoll, et võtta arvesse Bulgaaria Vabariigi ja Rumeenia ühinemist Euroopa Liiduga, allkirjastati Brüsselis 24. juunil 2008, ning see jõustub vastavalt kõnealuse protokolli artikkel 4 lõikele 1 samal päeval kui eespool nimetatud partnerlus- ja koostööleping, mille jõustumise kuupäev on 1. jaanuar 2010.
—

Euroopa Komisjon ja Maailma Loomatervishoiu Organisatsioon võtavad teavitamise oma ühiseks eesmärgiks ning lepivad kokku, et nende koostöö aitab seda eesmärki paremini saavutada. Sellega teadvustavad nad, et on vaja luua koostööd soodustav keskkond.
ET Euroopa Liidu Teataja L 13/1

Teatis lepingu ajustise kohaldamise kohta, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis

Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis, (1) avati allakirjutamiseks 22. juunil 2010 Ouagadougous ja seejärel oli see allakirjutamiseks avatud alates 1. juulist 2010 kuni 31. oktoobrini 2010 Euroopa Liidu Nõukogu peasekretariaadis Brüsselis.

Kuna viimane lepingule allakirjutamine leidis aset 31. oktoobril 2010, kohaldatakse kõnealust lepingut AKV-ELi ministrite nõukogu 21. juuni 2010. aasta otsuse nr 2/2010 (ajutiste meetmete kohta, mida kohaldatakse alates lepingu, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 ja mida on muudetud esimest korda Luxembourgis 25. juunil 2005, allakirjutamisest kuni jõustumiseni) (2) kohaselt ajutiselt alates 31. oktoobrist 2010.

(1) ELT L 287, 4.11.2010, lk 3.

(2) ELT L 287, 4.11.2010, lk 68.
2.

Liitumisel annab Euroopa Liit või mis tahes III artikli lõikes 4 osutatud valitsustevaheline organisatsioon sekretariaati hoiule sellise organisatsiooni asjakohase ametiasutuse väljaantud deklaratsiooni, milles on täpsustatud tema pädevuse laad ja ulatus käesoleva põhikirjaga reguleeritud küsimustes, ning teavitab sekretariaati kõigist järgnevatest olulistest muudatustest selles pädevuses. Kui Euroopa Liit või valitsustevaheline organisatsioon teatab, et kõikides käesoleva põhikirjaga reguleeritavates küsimustes on tal ainupädevus, ei ole sellise organisatsiooni liikmesriikidel õigust saada rühma liikmeks ning need, kes on juba liikmed, lahkuvad rühmast.
2.

a) OIE suhtleb komisjoniga tehnilistes ja erialastes küsimustes kontaktpunkti kaudu. OIE saadab kontaktpunktile eelkõige teavet ekspertide kohtumiste päevakorra ja aruannete kohta, küsimustikke ja konverentside toimumise teateid või kutseid nendele. Kui tegemist on tehnilise või erialase küsimusega või teatega konkreetsele komisjoni töötajale, saadab OIE koopia sellest ka kontaktpunktile. b) Komisjon suhtleb OIEga OIE peadirektori kaudu. Komisjon saadab OIE peadirektorile teavet tehniliste või erialaste konverentside toimumise kohta või kutseid nendele. Kui tegemist on teatega konkreetsele OIE töötajale, saadab komisjoni koopia sellest ka OIE peadirektorile. Komisjon nõustub, et OIE Euroopa piirkonda käsitlevate tehniliste või erialaste küsimustega tegeletakse OIE allpiirkondliku Brüsseli kontori kaudu.
ET Euroopa Liidu Teataja L 125/1

Teatis seoses vahelepingu (millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik) (1) ajutise kohaldamise kohta

Euroopa Liit, Madagaskari Vabariik, Mauritiuse Vabariik, Seišelli Vabariik ja Zimbabwe Vabariik on teatanud, et lõpule on viidud menetlused, mis on vajalikud vahelepingu (millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik) esialgseks kohaldamiseks, kooskõlas nimetatud lepingu artikliga 62. Seetõttu algab kõnealuse lepingu esialgne kohaldamine Euroopa Liidu ning Madagaskari Vabariigi, Mauritiuse Vabariigi, Seišelli Vabariigi ja Zimbabwe Vabariigi vahel 14. mail 2012.

(1) ELT L 111, 24.4.2012, lk 1.
—

2008. aasta teatist Euroopa teadusruumi rahvusvahelise koostöö kohta, (3) milles kinnitatakse, et on kasulik tugevdada Euroopa Ühenduse ja Euroopa valitsustevaheliste teadusorganisatsioonide, nagu EIROforumi organisatsioonide vahelist partnerlust, kuna see aitab koondada kriitilist massi, mida on vaja üha enam ülemaailmseks muutuvatele poliitilistele probleemidele asjakohaselt reageerimiseks,
ET Euroopa Liidu Teataja C 300/4

Teave Euroopa Liidu ja Andorra Vürstiriigi vahelise rahanduskokkuleppe jõustumiskuupäeva kohta

2012/C 300/05

Andorra Vürstiriik teatas 23. veebruaril 2012 Euroopa Liidule, et on viinud lõpule ratifitseerimismenetluse.

Samas teatas Euroopa Liit 29. veebruaril 2012 Andorra Vürstiriigile, et on viinud lõpule menetlused, mida on vaja asjaomase 30. juunil 2011 Brüsselis sõlmitud rahanduskokkuleppe jõustumiseks.

Vastavalt rahanduskokkuleppe artiklile 13 jõustus kokkulepe seega 1. aprillil 2012.
ET Euroopa Liidu Teataja C 300/4

Teave Euroopa Liidu ja San Marino Vabariigi vahelise rahanduskokkuleppe jõustumiskuupäeva kohta

2012/C 300/06

San Marino Vabariik teatas 3. augustil 2012 Euroopa Liidule, et on viinud lõpule ratifitseerimismenetluse.

Samas teatas Euroopa Liit 29. augustil 2012 San Marino Vabariigile, et on viinud lõpule menetlused, mida on vaja asjaomase 27. märtsil 2012 Brüsselis sõlmitud rahanduskokkuleppe jõustumiseks.

Vastavalt rahanduskokkuleppe artiklile 13 jõustus kokkulepe seega 1. septembril 2012.
ET Euroopa Liidu Teataja L 237/36

Euroopa Liidu teade, mis esitatakse valdkondlikule ühiskomiteele Euroopa Ühenduse ja Ameerika Ühendriikide vahelise vastastikuse tunnustamise lepingu head ravimitootmistava käsitleva valdkonnalisa artikli 7 alusel

EUROOPA LIIT,

võttes arvesse 1998. aastal sõlmitud Euroopa Ühenduse ja Ameerika Ühendriikide vahelise vastastikuse tunnustamise lepingut (edaspidi „leping“), eriti head ravimitootmistava käsitleva valdkonnalisa (muudetud 1. märtsil 2017) artiklit 7,

TEATAB VALDKONDLIKULE ÜHISKOMITEELE, ET:

Euroopa Liit on otsustanud, et head tootmistava käsitleva lisa artiklis 4 ja 3. liites esitatud tootevaliku puhul on USA Toidu- ja Ravimiametil olemas suutlikkus, võimsus ning kehtivad menetlused, et teha hea tootmistava inspektsioone ELiga samaväärsel tasemel ja tagada hea tootmistava nõuete täitmine, ning seepärast lisatakse see asutus head tootmistava käsitleva lisa alusel tunnustatud ametiasutuste loetellu.

See otsus ei takista valdkondlikku ühiskomiteed võtmast vastu edasisi otsuseid inimtervishoius kasutatavate vaktsiinide, plasmast saadud ravimite, uuringu- ja veterinaarravimite lisamise kohta head tootmistava käsitleva lisa tegevuslikku kohaldamisalasse.

Käesolev teade jõustub selle Euroopa Liidu Teatajas avaldamise kuupäeval.
Teatis seoses vahelepingu (millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik) ajutise kohaldamisega (1)

Euroopa Liit ja Komoori Liit on teatanud, et lõpule on viidud menetlused, mis on vajalikud vahelepingu (millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik) esialgseks kohaldamiseks, kooskõlas nimetatud lepingu artikliga 62. Sellest tulenevalt kohaldatakse nimetatud lepingut Euroopa Liidu ja Komoori Liidu vahel ajutiselt alates 7. veebruarist 2019.

(1) ELT L 111, 24.4.2012, lk 2.
1.

Kuna kaubandus- ja koostöölepingu sõlmimine on viibinud, teatab liit liikmesriikide valikutest seoses allpool loetletud sätetega hiljemalt 31. jaanuaril 2021. Loetelu kaubandus- ja koostöölepingu sätetest, mille kohta tuleb esitada teade kõnealuse lepingu jõustumisel või selle kohaldamise alguses: a) Artikli LAW.OTHER 134 lõike 7 punkt a: teade selle kohta, millised on III jaotise [Broneeringuinfo edastamine ja töötlemine] kohased iga liikmesriigi poolt broneeringuinfo vastuvõtmiseks ja töötlemiseks loodud või määratud broneeringuinfo üksused; b) artikli LAW.OTHER 134 lõike 7 punkt b: teade selle kohta, milline on iga liikmesriigi õigusnormide kohaselt pädev asutus vahistamismääruse täitmiseks; c) artikli LAW.OTHER 134 lõike 7 punkt b: teade selle kohta, milline on iga liikmesriigi õigusnormide kohaselt pädev asutus vahistamismääruse tegemiseks; d) artikli LAW.OTHER 134 lõike 7 punkt c: teade selle kohta, milline on pädev asutus, kes võtab vastu taotlusi, mis käsitlevad üleantavate tagaotsitavate isikute viimist läbi selle riigi territooriumi; e) artikli LAW.OTHER 134 lõike 7 punkt e: teade selle kohta, milline on IX jaotise [Karistusregistrite andmete vahetamine] kohane pädev keskasutus karistusregistrite andmete vahetamiseks ja kriminaalasjades vastastikuse abistamise Euroopa konventsiooni artikli 22 teises lauses osutatud teabevahetusteks; f) artikli LAW.OTHER 134 lõike 7 punkt f: teade selle kohta, milline on XI jaotise [Vara arestimine ja konfiskeerimine] kohane keskasutus, mis vastutab taotluste saatmise ja nendele vastamise eest ning selliste taotluste täitmise eest või nende edastamise eest asutustele, kes vastutavad nende täitmise eest.
Teade lugejale

Kuna läbirääkimised Euroopa Liidu ja Ühendkuningriigi vahel lõpetati väga hilja, nimelt 24. detsembril 2020, ja seetõttu said ka lepingute kõik keeleversioonid kättesaadavaks väga hilja, nimelt 27. detsembril 2020, ei olnud sisuliselt võimalik, et lepingute õiguskeeleliselt läbi vaadatud tekstid kõigis 24 keeleversioonis oleks valminud enne lepingute lepinguosaliste poolt allkirjastamist ja avaldamist Euroopa Liidu Teatajas. Kuna 1. veebruari 2020. aasta väljaastumislepingus sätestatud üleminekuperiood lõpeb 31. detsembril 2020, leiti olukorra kiireloomulisust arvestades siiski, et nii Euroopa Liidu kui ka Ühendkuningriigi huvides on allkirjastada ja avaldada lepingute tekstid läbirääkimiste käigus kokku lepitud kujul, ilma eelneva õiguskeelelise läbivaatamiseta. Seetõttu võivad siin avaldatud tekstid sisaldada tehnilisi vigu ja ebatäpsusi, mis parandatakse lähikuude jooksul.

Nagu on sätestatud kaubandus- ja koostöölepingu artiklis FINPROV.9, salastatud teabe vahetamise ja kaitse julgeolekukorda käsitleva lepingu artiklis 21 ning tuumaenergia ohutu ja rahuotstarbelise kasutamise koostöö lepingu artiklis 25, tuleb nende lepingute bulgaaria-, eesti-, hispaania-, hollandi-, horvaadi-, iiri-, inglis-, itaalia-, kreeka-, leedu-, läti-, malta-, poola-, portugali-, prantsus-, rootsi-, rumeenia-, saksa-, slovaki-, sloveeni-, soome-, taani-, tšehhi- ja ungarikeelne versioon veel lõplikult õiguskeeleliselt läbi vaadata ning selle tulemusel valminud autentsed ja lõplikud tekstid asendavad lepingute allkirjastatud versioonid ab initio.

Need lepingute autentsed ja lõplikud tekstid avaldatakse Euroopa Liidu Teatajas õigeaegselt hiljemalt 30. aprilliks 2021.
Teatis ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu, Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu ning Suurbritannia ja Põhja-Iiri Ühendkuningriigi valitsuse ning Euroopa Aatomienergiaühenduse vahelise tuumaenergia ohutu ja rahuotstarbelise kasutamise koostöö lepingu ajutise kohaldamise kohta

Ühelt poolt Euroopa Liit ja Euroopa Aatomienergiaühendus ning teiselt poolt Suurbritannia ja Põhja-Iiri Ühendkuningriik on teada andnud, et on lõpule viidud menetlused, mis on vajalikud ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu (edaspidi „kaubandus- ja koostööleping“), Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu (edaspidi „salastatud teabe kaitse leping“) ning Suurbritannia ja Põhja-Iiri Ühendkuningriigi valitsuse ning Euroopa Aatomienergiaühenduse vahelise tuumaenergia ohutu ja rahuotstarbelise kasutamise koostöö lepingu (edaspidi „ohutu tuumaenergia leping“) ajutiseks kohaldamiseks kooskõlas kaubandus ja koostöölepingu artikli FINPROV.11 lõikega 2, salastatud teabe kaitse lepingu artikli 19 lõikega 2 ning ohutu tuumaenergia lepinguga seonduva kirjavahetusega.

Sellest tulenevalt kohaldatakse neid lepinguid ajutiselt alates 1. jaanuarist 2021:

— kaubandus- ja koostöölepingu puhul ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahel;

— salastatud teabe kaitse lepingu puhul Euroopa Liidu ning Suurbritannia ja Põhja-Iiri Ühendkuningriigi vahel ning

— tuumaenergia ohutu ja rahuotstarbelise kasutamise koostöö puhul Suurbritannia ja Põhja-Iiri Ühendkuningriigi valitsuse ning Euroopa Aatomienergiaühenduse vahel.

Vastavalt kaubandus- ja koostöölepingu artiklile FINPROV.9, salastatud teabe kaitse lepingu artiklile 21 ning tuumaenergia ohutu ja rahuotstarbelise kasutamise koostöö lepingu artiklile 25 tuleb lähikuudel nende lepingute bulgaaria-, eesti-, hispaania-, hollandi-, horvaadi-, iiri-, inglis-, itaalia-, kreeka-, leedu-, läti-, malta-, poola-, portugali-, prantsus-, rootsi-, rumeenia-, saksa-, slovaki-, sloveeni-, soome-, taani-, tšehhi- ja ungarikeelne versioon veel lõplikult õiguskeeleliselt läbi vaadata. Selle õiguskeelelise läbivaatamise tulemusena koostatud autentsed ja lõplikud tekstid asendavad lepingute allkirjastatud versioonid ab initio.
Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu kohane Euroopa Liidu teade

(2021/C 185/03)

Seoses ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepinguga (edaspidi „kaubandus- ja koostööleping“) esitab Euroopa Liit Ühendkuningriigile järgmised teated.

I. PÄDEVATE ASUTUSTE LOETELU MUUTMINE

Allpool esitatud andmetega asendatakse vastavad Ühendkuningriigile 29. jaanuaril 2021 teatatud andmed.

b) Artikli 690 lõike 7 punkt b: (1) teade selle kohta, milline on iga liikmesriigi õigusnormide kohaselt pädev asutus vahistamismääruse täitmiseks

Hispaania

Hispaania kohus, kes on pädev vahistamismäärust tunnustama ja täitma, on üleriigilise kohtu (Audiencia Nacional) kriminaalkolleegium (Sala de lo Penal), välja arvatud juhul, kui tagaotsitav isik ei ole Ühendkuningriigi väljastatud vahistamismääruse vastu, millisel juhul on pädev asjaomane eeluurimise keskkriminaalkohus (Juzgado Central de Instrucción).

II. TÄIENDAVAD MUUD TEATED

Järgmised teated lisatakse 26. veebruaril 2021 Ühendkuningriigile esitatud teadetele.

8) Artikli 659 lõike 4/artikli 690 lõike 2 (2) kohane teade

Euroopa Liit teatab järgmiste liikmesriikide nimel, et artikli 659 (3) kohaldamist laiendatakse pangandussektorivälistes finantseerimisasutustes olevatele pangakontodele, järgides vastastikkuse põhimõtet:

Küpros.

9) Artikli 660 lõike 5/artikli 690 lõike 2 (4) kohane teade

Euroopa Liit teatab järgmiste liikmesriikide nimel, et artikli 660 (5) kohaldamist laiendatakse pangandussektorivälistes finantseerimisasutustes olevatele pangakontodele, järgides vastastikkuse põhimõtet:

Küpros.

11) Artikli 670/artikli 690 lõike 2 kohane teade (6)

Euroopa Liit teatab järgmiste liikmesriikide nimel, et vastastikkuse alusel ei kohaldata artikli 670 lõike 1 punktis b (7) osutatud kahepoolse karistatavuse tingimust, kui taotluse aluseks olev süütegu on a) üks artikli 599 lõikes 4 (8) loetletud süütegudest, nagu see on määratletud taotluse teinud riigi õiguses, ning b) taotluse teinud riigis karistatav vabadusekaotuse või vabadust piirava julgeolekumeetmega, mille maksimaalne kestus on vähemalt kolm aastat:

Madalmaad.

(1) Endine artikli LAW.OTHER.134 lõike 7 punkt b.

(2) Endine artikli LAW.CONFISC.4 lõige 4/artikli LAW.OTHER.134 lõige 2.

(3) Endine artikkel LAW.CONFISC.4.

(4) Endine artikli LAW.CONFISC.5 lõige 5/artikli LAW.OTHER.134 lõige 2.

(5) Endine artikkel LAW.CONFISC.5.

(6) Endine artikli LAW.CONFISC.15 lõige 2/artikli LAW.OTHER.134 lõige 2.

(7) Endine artikli LAW.CONFISC.15 lõige 1.

(8) Endine artikli LAW.SURR.79 lõige 4.